Strophiona

Strophiona er en slekt av biller som hører til underfamilien blomsterbukker i den artsrike familien trebukker.

Utseende 
Middelsstore (ca. 10-20 millimeter), noe brede, gule og svarte trebukker. Antennene er tynne, halvparten så lange som kroppen. Pronotum er klokkeformet, hode og pronotum gjerne med tverrbånd av nedliggende, gule hår. Dekkvingene er bredere enn pronotum, avsmalnende bakover, svarte med gule tegninger. Beina er middels lange, lårene litt fortykkede.

Levevis 
Larvene utvikler seg i død ved. Utviklingen tar gjerne minst to år. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege. Ulikt de fleste andre blomsterbukker er de også aktive on natten og kommer da til lys.

Utbredelse 
Artene er vidt utbredt i USA.

Systematisk inndeling  

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien blomsterbukker, Lepturinae Latreille, 1802  
 Stammen Lepturini Latreille, 1802 
 Slekten Strophiona Casey, 1913
 Strophiona laeta (LeConte, 1873)
 Strophiona nitens (Forster, 1771)
 Strophiona tigrina Casey, 1913

Kilder 
 Cerambycidae of the World - Lepturini

Eksterne lenker 
 
 
 bugguide.net - bildedatabase over nordamerikanske insekter
 Bildegalleri 

Lepturinae
Biller formelt beskrevet i 1913
USAs insekter
Dyr formelt beskrevet av Thomas Lincoln Casey